รัฐบาลไทย-ข่าวทำเนียบรัฐบาล-มท.1 ให้การต้อนรับคณะ กมธ.วิสามัญพิจารณาศึกษาปัญหายาเสพติดฯ สภาผู้แทนราษฎร เน้นย้ำ ให้ความสำคัญการลด Demand ผู้เสพ และ Supply ผู้ค้าผู้ผลิตอย่างเข้มข้นต่อเนื่อง
วันจันทร์ที่ 8 มีนาคม 2564
มท.1 ให้การต้อนรับคณะ กมธ.วิสามัญพิจารณาศึกษาปัญหายาเสพติดฯ สภาผู้แทนราษฎร เน้นย้ํา ให้ความสําคัญการลด Demand ผู้เสพ และ Supply ผู้ค้าผู้ผลิตอย่างเข้มข้นต่อเนื่อง
มท.1 ให้การต้อนรับคณะ กมธ.วิสามัญพิจารณาศึกษาปัญหายาเสพติดฯ สภาผู้แทนราษฎร เน้นย้ํา ให้ความสําคัญการลด Demand ผู้เสพ และ Supply ผู้ค้าผู้ผลิตอย่างเข้มข้นต่อเนื่อง
วันนี้ (8 มี.ค.64) เวลา 09.00 น. ที่ห้องประชุมราชสีห์ ชั้น 2 ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้การต้อนรับ พลตํารวจเอก ยงยุทธ เทพจํานงค์ ประธานคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด การป้องกันและแก้ไขปัญหายาเสพติดอย่างเป็นระบบ สภาผู้แทนราษฎร และคณะ ในโอกาสเข้าศึกษาดูงานศูนย์อํานวยการป้องกันและปราบปรามยาเสพติดกระทรวงมหาดไทย โดยมี นายฉัตรชัย พรหมเลิศ ปลัดกระทรวงมหาดไทย นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายชัยชาญ สิทธิวิรัชธรรม หัวหน้าผู้ตรวจราชการกระทรวงมหาดไทย นายธนาคม จงจิระ อธิบดีกรมการปกครอง ผู้บริหารระดับสูงของกรมในสังกัดกระทรวงมหาดไทย และเจ้าหน้าที่ที่เกี่ยวข้อง ร่วมให้การต้อนรับ
พลเอก อนุพงษ์ เผ่าจินดา กล่าวว่า กระทรวงมหาดไทยมีความยินดีเป็นอย่างยิ่งที่ได้รับเกียรติจากคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด การป้องกันและแก้ไขปัญหายาเสพติดอย่างเป็นระบบ สภาผู้แทนราษฎร เข้าศึกษาดูงานและติดตามแนวทางการปฏิบัติในการป้องกันและแก้ไขปัญหายาเสพติดของกระทรวงมหาดไทย ซึ่งกระทรวงมหาดไทยได้กําหนดให้ปัญหายาเสพติดเป็นภารกิจสําคัญ โดยเฉพาะอย่างยิ่งการลดผู้เสพผู้ติดยาเสพติด (Demand) และการจัดการกับผู้ค้าผู้ผลิตยาเสพติด (Supply) พร้อมกําหนดโครงสร้างการทํางาน แผนการดําเนินงาน ติดตามผลการดําเนินงาน รวมถึงเน้นย้ําการขับเคลื่อนหมู่บ้านเป้าหมายในการบําบัดฟื้นฟูผู้เสพยาเสพติดในชุมชนอย่างต่อเนื่อง โดยการเข้าศึกษาดูงานของคณะกรรมาธิการฯ ในวันนี้จะเป็นประโยชน์กับกระทรวงมหาดไทยอย่างสูงสุด ซึ่งทั้งผู้ปฏิบัติและฝ่ายวิชาการจะได้ร่วมแลกเปลี่ยน และจะได้นําแนวทางจากคณะกรรมาธิการฯ ได้ให้ข้อแนะนํา มาขับเคลื่อนบูรณาการทํางานสอดประสานกันกับหน่วยงานที่เกี่ยวข้องอย่างละเอียดและเป็นระบบ อันจะทําให้ปัญหายาเสพติดหมดไปจากสังคมไทยอย่างยั่งยืน
พลตํารวจเอก ยงยุทธ เทพจํานงค์ กล่าวว่า สืบเนื่องจากสมาชิกสภาผู้แทนราษฎรได้เสนอญัตติประเด็นปัญหาเกี่ยวกับสถานการณ์ยาเสพติดในหลายพื้นที่ จํานวน 8 ญัตติ ซึ่งสภาผู้แทนราษฎรได้มีมติจัดตั้งคณะกรรมาธิการวิสามัญพิจารณาศึกษาปัญหายาเสพติด แนวทางการจัดตั้งศูนย์บําบัดยาเสพติด การป้องกันและแก้ไขปัญหายาเสพติดอย่างเป็นระบบ สภาผู้แทนราษฎร โดยมีคณะกรรมาธิการฯ จํานวน 39 ท่าน ทําหน้าที่ศึกษา วิเคราะห์ และหารือร่วมกับหน่วยงานที่เกี่ยวข้องเกี่ยวกับแนวทางการแก้ไขปัญหายาเสพติด ซึ่งกระทรวงมหาดไทยถือเป็นหน่วยงานสําคัญที่ทําหน้าที่ในการสนับสนุนการดําเนินงานแก้ไขปัญหายาเสพติดในจังหวัดและอําเภออย่างต่อเนื่อง จึงเป็นที่มาของการมาศึกษาดูงานกระทรวงมหาดไทยในวันนี้
นายฉัตรชัย พรหมเลิศ กล่าวว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ให้ความสําคัญและกําหนดนโยบายการป้องกันและแก้ไขปัญหายาเสพติดเป็นภารกิจสําคัญและเน้นย้ําให้ทุกหน่วยงานทั้งในส่วนกลาง ส่วนภูมิภาค และท้องถิ่น ดําเนินมาตรการต่าง ๆ อย่างเข้มข้นในทุกพื้นที่ ซึ่งในวันนี้ นอกเหนือจากมาตรการแก้ไขปัญหายาเสพติดที่ดําเนินการแล้ว กระทรวงมหาดไทยโดยทุกส่วนราชการที่เกี่ยวข้องมีความเต็มใจและตั้งใจรับคําแนะนําของคณะกรรมาธิการ ฯ มาเติมเต็มให้การดําเนินงานสมบูรณ์ขึ้น และจะได้นําคําแนะนําและข้อสังเกตไปขยายผลสู่ทุกพื้นที่เพื่อให้ความคาดหวังและความต้องการของประชาชนในการให้สังคมไทยเป็นสังคมปลอดภัยจากยาเสพติด
สําหรับผลการดําเนินงานป้องกันและแก้ไขปัญหายาเสพติดของกระทรวงมหาดไทย ในปี 2563 ได้แก่ 1) ด้านการป้องกัน สามารถสร้างพื้นที่ปลอดภัยได้ จํานวน 5,406 ตําบล 48 เขต คิดเป็นร้อยละ 74.66 จากเป้าหมายร้อยละ 50 ของ 7,255 ตําบล 50 เขต โดยดําเนินการได้สูงกว่าเป้าหมายที่กําหนด และหมู่บ้าน ชุมชนปลอดยาเสพติด จํานวน 59,122 แห่ง คิดเป็นร้อยละ 73.83 และ 2) ด้านการบําบัดรักษา ผู้ผ่านการบําบัดรักษาระบบสมัครใจ ศูนย์ปรับเปลี่ยนพฤติกรรม จํานวน 25,310 คน และผู้ผ่านการฟื้นฟูสมรรถภาพผู้ติดยาเสพติด จํานวน 622 คน ผู้ผ่านการบําบัดรักษาที่ได้รับการติดตาม จํานวน 102,574 คน ซึ่งกระทรวงมหาดไทยมีความมุ่งมั่นในการป้องกันและแก้ไขปัญหายาเสพติด โดยบูรณาการทุกภาคส่วน ร่วมสร้างความเข้มแข็งของหมู่บ้าน ชุมชน ลดผู้เสพรายใหม่ และพร้อมคืนคนดีสู่สังคม เพื่อให้สังคมไทยปลอดภัยจากยาเสพติดอย่างยั่งยืน